[{"text_idx": "#000002", "text": "Yr wythnos hon, bu i Rhun ap Iorwerth ymweld a\u0302 gwirfoddolwyr gweithgar banc bwyd newydd a gafodd ei sefydlu dros y cyfnod clo."}, {"text_idx": "#000003", "text": "Mewn cydweithrediad a\u0302\u2019r Cyngor Sir mae Banc Bwyd Ynys Mo\u0302n wedi ymestyn o Gaergybi, i leoliad dros dro yn Neuadd yr Eglwys, Llangefni. Mae\u2019r banc bwyd newydd yn agor y drws i unigolion a theuluoedd sy\u2019n methu prynu bwyd, ac mae\u2019n agored rhwng 10-2 bob dydd Llun, Mercher a Gwener. Maen nhw hefyd yn cludo nwyddau ar hyd a lled yr Ynys, er mwyn ymateb i ofynion gan bobol sydd ddim yn byw o fewn cyrraedd Caergybi a Llangefni."}, {"text_idx": "#000004", "text": "Cafodd y banc bwyd yma ei sefydlu yn dilyn cynnydd yn nifer yr achosion o bobol oedd angen Cymorth i gael bwyd ar y bwrdd yn ystod y cyfnod clo. Roedd ymateb cyflym ac effeithiol Medrwn Mo\u0302n yn galw am wirfoddolwyr Cymunedol i ymgysylltu a phobol allai fod angen Cymorth o fewn ei hardaloedd lleol, yn golygu fod cyswllt da yn cael ei wneud o fewn ardaloedd, a daeth yn amlwg fod mwy o bobol nac erioed yn byw mewn tlodi yma ym Mo\u0302n."}, {"text_idx": "#000008", "text": "Dywedodd Rhun ap Iorwerth: \u201cEleni eto, rydym yn gobeithio medru cyd-weithio gydag Ysgolion Cynradd ac Uwchradd Mo\u0302n, yn ogystal a\u0302 gweithleoedd i gymryd rhan yn yr ymgyrch flynyddol \u2018Calendr Adfent o Chwith\u2019 ble rydym yn annog pawb sydd yn medru gwneud hynny, i \u2018roi\u2019 eitem mewn basged ym mis Rhagfyr a thros gyfnod yr Adfent. Byddwn yn trefnu bod popeth yn cyrraedd y Banc Bwyd, ac yn cael ei ddosbarthu i drigolion lleol sydd ddim yn gallu prynu bwyd, nac nwyddau ymolchi.\u201d"}]